《闻贼至登寿州南楼野望》
明代·王九思

极目川原外，无言自怆神。云山晴见楚，烟树远浮秦。

平地干戈满，临风羽檄频。西飞羡归鸟，随意过城闉。

作者简介：（1468—1551）明陕西鄠县人，字敬夫，号渼陂。弘治九年进士。授检讨，以附刘瑾为吏部郎中。瑾败，降寿州同知，勒致仕。盛年遭摒弃，以重资聘乐工学弹琵琶，善作词曲。有《碧山乐府》、《碧山续稿》、《碧山新稿》等，与康海为曲坛宗匠数十年，作品有愤慨不平之气。另有《渼陂集》。